JMART วิ่งต่อ 6% โบรกฯอัพประมาณกำไรปี 63-64 พ่วงเป้าใหม่ 19 บ. หนุนอัพไซด์พุ่ง 16%
JMART วิ่งต่อ 6% โบรกฯอัพประมาณกำไรปี 63-64 พ่วงเป้าใหม่ 19 บ. หนุนอัพไซด์พุ่ง 16%
24 ส.ค. 2563

ผู้สื่อข่าวรายงานว่า ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 12.17 น. อยู่ที่ระดับ 16.40 บาท บวก 1.00 บาท หรือ 6.49% สูงสุดที่ระดับ 16.70 บาท ต่ำสุดที่ระดับ 15.30 บาท ด้วยมูลค่าการซื้อขาย 970.25 ล้านบาท

ด้านบล.บัวหลวง ระบุว่า นับแต่นี้มุมมองที่นักลงทุนมีต่อ JMART จะต้องเปลี่ยนไป เพราะเงินลงทุนในบริษัทย่อยต่างๆ ที่เดิมเคยกำไรบ้าง ขาดทุนบ้าง จะมีแต่กำไรเท่านั้น ซึ่ง SINGER ม้ามืดในปีนี้ ทำกำไรเติบโตโดดเด่นหลังจากที่ปรับระบบหลังบ้าน อย่างสมบูรณ์ และยังมีพระเอกตลอดกาลอย่าง JMT ที่กำไร New high ไปแล้วทั้งกำไร และราคาหุ้น
ส่วนปีหน้าจะมีกองหนุนเพิ่มเข้ามาจาก J-Fintech ซึ่งหลังจากที่พันธมิตรเกาหลีเข้ามาร่วมทุน จะต้องมีการเปลี่ยนแปลงในเชิงพื้นฐานหน้ามือ เป็นหลังมือ ดังนั้น ฝ่ายวิจัยปรับกำไรปี 2563-64 ขึ้น 17% เป็น 608 และ 754 ล้านบาท ตามลำดับ
ยืนยันคำแนะนำ “ซื้อ” ปรับราคาเป้าหมายพื้นฐานขึ้นเป็น 19 บาท อิง PE 28 เท่า (ค่าเฉลี่ยในอดีต +1SD) บน EPS ปี 2021 (fully diluted)